b'\n_START_ARTICLE_\nT\xc3\xb8rrestativ\n_START_PARAGRAPH_\nEt t\xc3\xb8rrestativ er en anordning til at h\xc3\xa6nge sit vasket\xc3\xb8j til t\xc3\xb8rre p\xc3\xa5. Et milj\xc3\xb8venligt alternativ til en t\xc3\xb8rretumbler._NEWLINE_Et t\xc3\xb8rrestativ kan v\xc3\xa6re lavet af metal, kunststof eller tr\xc3\xa6 og de findes i mange forskellige udformninger til s\xc3\xa5vel indend\xc3\xb8rs som udend\xc3\xb8rs brug._NEWLINE_T\xc3\xb8rrestativer til indend\xc3\xb8rs brug er som oftest sammenklappelige og bruges kun til mindre m\xc3\xa6ngder af vasket\xc3\xb8j, mens de udend\xc3\xb8rs t\xc3\xb8rrestativer kan v\xc3\xa6re betydeligt mere omfangsrige, ligesom de kan f\xc3\xa5s b\xc3\xa5de med og uden tag._NEWLINE_Ved brug af indend\xc3\xb8rs t\xc3\xb8rrestativ kan det medf\xc3\xb8re risiko for dannelse af skimmelsvamp, da vandet fra t\xc3\xb8jet fordamper og \xc3\xb8ger luftfugtigheden, der danner grobund for svampesporer i organisk byggemateriale s\xc3\xa5som gipsv\xc3\xa6gge og tr\xc3\xa6konstruktioner.'